**И З В Е Ш Т А Ј**

**ЗА РАБОТАТА НА ЈПКД “КОМУНАЛЕЦ“ СТРУМИЦА**

**ЗА ПЕРИОД I – XII МЕСЕЦ 2015 ГОДИНА**

Преку овој извештај е прикажано работењето на ЈПКД “Комуналец“ Струмица во тековната 2015 година и истиот ги содржи основните податоци за работењето преку остварениот физички обем на производство и услуги и финансиските показатели.

**ОСНОВНАТА ДЕЈНОСТ НА ПРЕТПРИЈАТИЕТО**

Средствата за вршење на комуналните дејности ЈПКД “Комуналец“ Струмица ги остварува од цената на комуналните услуги, биџетот на општина Струмица и други средства утврдени со закон. Согласно Статусот на претпријатието и Законот за комунални дејности главни услуги што ЈПКД “Комуналец“ Струмица ги дава на корисниците се:

* Производство и дистрибуција на вода до потрошувачите со одржување на објектите и опремата од водоснабдителните систем.
* Прифаќање, одведување на комунални отпадни води и одржување на канализациониот систем.
* Собирање, изнесување и депонирање на комунален цврст отпад од станбени, деловни и индустриски површини.
* Чистење на јавни прометнин површини.
* Управување и одржување на гробишта.
* Уредување и одежување паркови и зелени рекреативни површини.
* Давање услуги на Пазар.

**ОРГАНИЗАЦИОНА ПОСТАВЕНОСТ**

Претпријатието се организира така што комуналната дејност, заради која е основано ја врши на начин со кој се обезбедува:

1. Техничко-технолошко и економско единство на системот;
2. Ефикасност и транспарентност во работењето;
3. Развој и усогласеност на сопствениот развој со вкупниот стопански развој;
4. Заштита и унапредување на добрата од општ интерес;
5. Трајно, уредно и квалитетно задоволување на потребите на корисниците на производи и услуги и
6. Самостојност и еднаквост во рамките на системот и функционална поврзаност со системи во земјата и светот.

На организационен план, Јавното претпријатие е составено од два сектора, три работни единици, два отсека и еден сервис.

* РЕ Водовод
* РЕ Канализација со изградба
* РЕ Зеленило, чистота, погребни дејности и пазари
* Сектор за правни и општи работи
* Сектор за финансии, план и анализа
* Отсек за техничка подготовка
* Отсек за комерцијални работи
* Сервис за одржување и техничка експлоатација на механизација и транспортни средства.

При крајот на 2015 година се донесе нова организациона структура на јавното претпријатие односно се донесе нов Правилник за внатрешна организација на јавното претпријатие.Исто така се донесе и нов Правилник за систематизација на работните места на ЈПКД,,Комуналец,,Струмица по кои во наредната година ќе работи Јавното претпријатие,односно ќе се преструктуира.

**1.Извештај за работата на Р.Е. “Водовод“ за период од I – XII месец**

**2015 година**

Основната дејност на РЕ Водовод е да врши редовно и квалитетно водоснабдување со чиста и здрава вода за поење на граѓаните и индустријата во градот Струмица. Овој процес на непрекинато водоснабдување претставува сложена и одговорна задача за целокупниот тим кој учествува во процесот на производство во Фабриките за вода и екипата за техничка експлоатација.

Во текот на 2015 год. Имавме редовно водоснабдување на сите граѓани, освен во периодите кога поради отстранување на дефекти на водоводната мрежа и вршење на интервенции на водоводните линии имаше повремени прекини на одредени делови од градот за кои граѓанитен беа навремено информирани преку центарот за известување.

Со реализација на програмата на општина Струмица која се однесуваше на делот на водоснабдување, како и со реализацијата на програмата за работа на РЕ Водовод, ЈПКД Комуналец ја прошири водоводната мрежа на град Струмица и во населените места: с. Добрејци, с.Просениково, с.Дабиле, с.Г.Балдовци и с.Баница. ЈПКД Комуналец управува и со системите за водоснабдување во бања Банско и населените места: с.Банско и с.Свидовица. Исто така ЈПКД Комуналец управува со водоводниот систем кој ги обслужува граѓаните од с.Муртино и с.Сачево, како и водоводниот систем за с.Куклиш.

Ова проширување на водоводните линии, управувањето со новите водоводи и водоводни објекти значително го зголеми обемот на работа и додатни ангажирања на вработените во РЕ Водовод за непречено функционирање на сите овие водоснабдителни системи.

Во натамошниот дел на извештајот за работа за 2015год. ќе направиме една основна поделба и тоа:

* Водоснабдителен систем за град Струмица и населените места: с.Добрејци, с.Просениково, с.Дабиле, с.Г.Балдовци, с.Баница и с.Водоча.
* Водоводи во населените места: Бања Банско и с.Банско, с.Муртино и с.Сачево, с.Куклиш и с.Свидовица.

**Водоснабдителен систем за град Струмица и населените места**

**с.Добрејци, с.Просениково, с.Дабиле, с.Г.Балдовци,**

**с.Баница и с.Водоча**

Водоснабдителниот систем за градот Струмица и населените места: с.Добрејци, с.Просениково, с.Дабиле, с.Г.Балдовци, с.Баница и с.Водоча користи сирова вода од акумулацијата Турија која се обработува во филтер Станицата.

Во текот на 2015год. дотур на сирова вода од брана Турија до Филтер Станицата се одвиваше непрекинато, континуирано и во доволни количини спрема потребите на фабриката за вода. Заради интервенции на дел од хидромеханичката опрема долж цевоводот, прекин на сирова вода од брана Турија имавме во два наврати кои траеја од 10 – 12 часа, но заради целосната искористеност на резерварските капацитети не дојде до прекин на водоснабдувањето и во тие моменти граганите редовно беа снабдени со чиста вода.

Водоводната мрежа во Струмица се состои од две висински зони (ниска и висока). Ниската зона покрива 85% од урбаната површина до 270мнв, а високата зона од 260 до 320мнв.

Високата зона користи вода од цевковод Ф400 мм. И преку пумпно построение водата се потискува во водоводната мрежа, односно во резервоар за висока зона од 400м3. Пумпните агрегати се со капацитет од 20л/с, а нивната работа е автоматска во зависност од нивото во резервоарот.

Водоснабдителниот систем во Струмица функционира без поголеми проблеми и граѓаните се снабдуваат редовно, без прекин со чиста и здрава вода. Постојат одделни делови од градот каде сеуште постојат проблеми со квалитетно водоснабдување заради необновени водоводни приклучоци и веќе дотраени приклучни линии, но со постојаното обновување на кукните приклучоци, континуирано секоја година овие проблеми се решаваат и намалуваат.

* Производство на чиста вода

Во Фабриката за вода се одвиваше непрекинат процес на производство на здрава и чиста вода, со постојан квалитет кој се следеше секојдневно, вршејки анализа во нашата лабораторија и во лабораторијата на Заводот за Здравствена Заштита во Струмица. Периодична анализа на водата се вршеа и во Републичкиот Завод за Здравствена заштита во Скопје и Хидробиолошкиот Завод од Охрид. Резултатите од извршените анализи на водата ги задоволуваат законските прописи согласно Правилникот за квалитет на вода за пиење.

Обработените количини на вода во филтер Станицата се дадени во следната табела:

|  |  |
| --- | --- |
| 2015 год. | Обработена сирова вода  (м3) |
| Јануари | 342.000 |
| Февруари | 301.000 |
| Март | 315.000 |
| Април | 345.000 |
| Мај | 371.000 |
| Јуни | 425.000 |
| Јули | 439.000 |
| Август | 441.000 |
| Септември | 412.700 |
| Октомври | 305,000 |
| Ноември | 282,000 |
| Декември | 271,556 |
|  | **4,249,700** |

|  |
| --- |
|  |

Дел од овие количини на вода се трешат за потребите на Фабриката за вода,односно за одвивање на технолошкиот процес и тоа: перење на филтри, припрема на раствори, одмуљување, чистење на таложници и др потреби.

Вкупната потрошена вода, односно фактурирана према граѓаните и правните лица изнесува....2.272 335 м3.

Калкулирајки со овие измерени количини на вода можеме да ги пресметаме вкупните загуби на вода во водоснабдителниот систем, и тие загуби на вода за 2015 год. изнесуваат 46.52%. Во овој процент на загуби влегуваат и количините на вода кој се трошат за дел од јавното зеленило, јавни чешми, перење на улици и други комунални потреби во градот, потребите од вода во самиот технолошки процес на самата Филтер станица и загубите на вода по цевководот од Турија до Филтер станицата.

За третирање на овие количини на сурова вода во Фабриката за Вода беа потребни следниве количини на хемикалии:

|  |  |  |  |
| --- | --- | --- | --- |
| 2015 год. | Алуминиум  сулфат (кг.) | Натриум  алуминат (кг.) | Течен хлор  (литри) |
| Јануари | 13,500 | 1,200 | 150 |
| Февруари | 12,500 | 950 | 150 |
| Март | 13,000 | 1,350 | 300 |
| Април | 14,000 | 1,200 | 150 |
| Мај | 15,000 | 1,300 | 150 |
| Јуни | 15,500 | 1,300 | 150 |
| Јули | 18,500 | 1,450 | 150 |
| Август | 18000 | 1,500 | 300 |
| Септември | 17,000 | 1,300 | 150 |
| Октомври | 16.000 | 980 | 300 |
| Ноември | 15.000 | 880 | 150 |
| Декември | 14.000 | 780 | 150 |
| **Вкупно** | **182.500** | **14,190** | **2.400** |

Во одделот за одржување на самата Фабрика за вода, како и на пумпните постројки не беа забележани поголеми дефекти и прекини во работењето, освен вообичаените интервенции при тековното работење.

Оддел за техничка експлоатација

Извештај за периодот Јануари – Декември 2015 год. обработен по видови на интервенција е прикажан на следната табела:

**Јануари – Декември 2015 год**

|  |  |
| --- | --- |
| Вид на интервенција | Вкупно  интервенции |
| Дефекти  Преприклучување  Бетонирање и враќање во првобитна положба  Нови приклучување  Изведба на водоводен штранг  Изведба на приклучна водоводна линија  Извршена услуга  Замена на вентили и друга Хидромеханичка опрема  Водомерска поделба  Исклучување на стара водоводна линија  Реконструкција на вод. Линија  Дислокација на водомер  Поставување на овална капи и капаци на шахти.  Реконструкција на водоводен чвор и водоводен премин  Времен приклучок  Дислокација на водоводна линија | 283  48  40  61  11  10  5  2  20  6  4  14  19  12  11  3 |
| **Вкупно** | 549 |

Во ова година се продолжи со приклучоците на новите водоводни линии во населените места: с.Добрејци, с.Просениково, с.Г.Балдовци и с.Баница.

За овој период Јануари–Декември 2015 год. има приклучино вкупно 74 домакинства.

|  |  |
| --- | --- |
| Населено место | Број на приклучувања |
| с.Добрејци | 14 |
| с.Просениково | 10 |
| с.Дабиле | 16 |
| с.Балдовци | 6 |
| с.Баница | 28 |
| **ВКУПНО** | **74** |

За сите нови приклучоци во овие населени места се инсталирани и нови водомери со далечинско отчитување и на еден начин со тоа добивме осовременување на начинот на читање на водомерите, но и можност за поголема течност и поголема контрола на самите водомери.

* **Водоводи во населените места: Бања Банско и с.Банско, с.Муртино и с.Сачево, с.Куклиш и с.Свидовица.**
* Водоводниот систем во Бања Банско оваа година се прошири со поврзувањето на новата водоводна мрежа во с.Банско на филтер станицата, односно со поврзувањето на новиот резервоар за с.Банско со филтер станица. Со ова се овозможи да жителите од с.Банско кои се приклучени на новата водоводна мрежа пијат здрава и чиста вода.
* За водоводноит систем во Бања Банско се обработени следните количини на сирова вода.

|  |  |
| --- | --- |
| 2015 год. | Чиста вода (м3) |
| Јануари | 6,140 |
| Февруари | 4,634 |
| Март | 16,923 |
| Април | 9,405 |
| Мај | 10,741 |
| Јуни | 10,476 |
| Јули | 13,632 |
| Август | 13,516 |
| Септември | 11,082 |
| Октомври | 7,711 |
| Ноември | 7,553 |
| Декември | 5,186 |
| **Вкупно** | **..........116,999м3** |

* За дезинфекција на водата во водоводниот систем во Бања Банско беа потрошени 1450кг. Натриум хипохлорид.
* Водоводниот систем за с.Муртино и с.Сачево го решава водоснабдувањето на жителите од овие населени места. Водата се вади со пумпи од бушотини кои се наогат во подножјето на Беласица, таму е изграден и резервоар од 400м3, па преку доводен цевковод се носи водата од с.Муртино и с.Сачево.
* За водоводниот систем за с.Муртино и с.Сачево се измерени следните количини на потрошена чиста вода.

|  |  |
| --- | --- |
| 2015 год. | чиста вода (м3) |
| Јануари | 6,459 |
| Февруари | 7,086 |
| Март | 5,209 |
| Април | 6,132 |
| Мај | 9,120 |
| Јуни | 10,309 |
| Јули | 10,860 |
| Август | 10,596 |
| Септември | 8,846 |
| Октомври | 8,583 |
| Ноември | 6,120 |
| Декември | 6,787 |
| **Вкупно** | **...........96,107м3** |

* За водоводниот систем за с.Куклиш се измерени следните количини на потрошена чиста вода.

|  |  |
| --- | --- |
| 2015 год. | чиста вода (м3) |
| Јануари | 4,596 |
| Февруари | 4,568 |
| Март | 4,863 |
| Април | 4.810 |
| Мај | 6,519 |
| Јуни | 6,504 |
| Јули | 8,539 |
| Август | 7,647 |
| Септември | 7,254 |
| Октомври | 5.398 |
| Ноември | 5,401 |
| Декември | 5,012 |
| **Вкупно** | **............71,111 м3** |

* Во овие водоводни системи континуирано се врши дезинфекција на водата со хлор и со тоа е обезбедено да граганите од овие населени места да пијат хигиенско технички исправна вода за пиење.
* За дезинфекција на водата во овие водоводни системи е потрошено 2.300кг. натриум хипохлорид.
* За водоводниот систем за с.Свидовица за периодот Јануари-Декември 2015год. се измерени следните количини на потрошена чиста вода.

|  |  |
| --- | --- |
| 2015 год. | чиста вода (м3) |
| Јануари | 833 |
| Февруари | 733 |
| Март | 1,391 |
| Април | 1,223 |
| Мај | 1,717 |
| Јуни | 1,789 |
| Јули | 1,752 |
| Август | 2,517 |
| Септември | 1,597 |
| Октомври | 1,167 |
| Ноември | 959 |
| Декември | 883 |
| **Вкупно** | **............16,561 м3** |

* Оддел баждара со дипечерска служба

Задачите и обврските на вработените во одделот баждара се однесуваат на демонтажа и монтажа на водомери, нивно баждирање и следење на исправноста на водомерите кај поголемите потрошувачи.

Во 2015 год. беше остварена следната реализација:

**Преглед на демонтирани водомери и заменети со нови**

|  |  |  |  |  |  |  |  |
| --- | --- | --- | --- | --- | --- | --- | --- |
| Месец | Не се  чита | Пукнато  стакло | Редовно  баждирање | Стопен  механизам | Пукнато  тело | Закочен  механизам | Вкупно |
| Јануари | 15 | 2 | 0 | 0 | 0 | 12 | *29* |
| Февруари | 19 | 1 | 0 | 0 | 1 | 10 | *31* |
| Март | 35 | 3 | 0 | 0 | 0 | 23 | *61* |
| Април | 8 | 0 | 0 | 0 | 0 | 28 | *36* |
| Мај | 18 | 0 | 0 | 0 | 0 | 18 | *36* |
| Јуни | 20 | 0 | 0 | 0 | 0 | 58 | *78* |
| Јули | *25* | 0 | 0 | 0 | 0 | 33 | 58 |
| Август | *30* | 0 | 0 | 0 | 0 | 27 | 57 |
| Септември | *27* | 0 | 0 | 0 | 0 | 25 | 52 |
| Октомври | 32 | 0 | 0 | 0 | 1 | 35 | 68 |
| Ноември | 30 | 0 | 0 | 0 | 0 | 25 | 55 |
| Декември | 21 | 3 | 0 | 0 | 2 | 21 | 47 |
| Вкупно | 280 | 9 | 0 | 0 | 4 | 315 | 608 |

Број на демонтирани водомери.........................608

Број на монтирани водомери.............................608

**2. Извештај за работа на Р.Е. “Канализација со изградба“ за период од**

**I – XII месец 2015 година**

Обврските и работните задачи кои РЕ Канализација ги врши за нормално Функционирање на канализациониот систем се однесуваат на следните работи:

* Отпушување на канализационите линии
* Перење на канализациони линии
* Црпање на канализационен талог
* Отпушување на фекални приклучоци
* Отпушување на атмосферски сливници
* Поправка на канализациона мрежа
* Поправка на сливници
* Поправка на канализациони шахти
* Чистење на комплет сливници и таложници
* Нови канализациони приклучувања на корисници
* Изработка на приклучни шахти
* Нови таложници и сливници
* Изработка на нови фекални и атмосверски линии

Во 2015 год. континуирано се вршеше одржување на канализационата мрежа во градот, перманентно се вршеше чистење на сите сливници и тиролски зафати низ целиот град, се вршеше и визуелен преглед на ревизиони шахти, сливници, таложници и приклучоци.

Ова перманентно одржување на канализационата мрежа допринесе за нормално функционирање на канализациониот систем на град Струмица.

Исто како и во претходните години, голем проблем и оваа година претставуваше масовното крадење на сливните решетки и капаци од шахти. Ова посебно се интензивираше во периферните делови од градот, правејки голема материјална штета, но истовремено правејки штета и во нормалното функционирање на канализациониот систем.

ЈПКД Комуналец за сега го решава овој проблем со поставување на бетонски сливни решетки, и во 2015 год има поставено 64 решетки.

Извештај за 2015 год. обработен по видови на интервенција е приклучен на следната табела.

**Јануари – Декември 2015 год**

|  |  |
| --- | --- |
| Вид на интервенција | Вкупно интервенции |
| Интервенции по повик |  |
| Отпушување на фекална канализација | 276 |
| Отпушување на атмосфер. Кан. | 62 |
| Останати интервенции | 31 |
| Нови приклучоци на канализација | 22 |
| Тековно одржување |  |
| Отпушување на фекална канализација | 535 |
| Отпушување на атмосверска кан. | 71 |
| Поставување решетки на сливник | 63 |
| Отстранување дефект на фекална кан. | 16 |
| Останати интервенции | 38 |
| **Вкупно** | **1114** |

Со новата организациона поставеност од 02.10.2015 година Секторот ,,Водовод и канализација ,,е организиран во седум одделенија кои ја обавуваат една од основната дејност на претпријатието,и тоа:

1. Оддeление водовод
2. Оддeление канализација
3. Оддeление Технички работи и развој
4. Оддeление изградба
5. Оддeление пречистителна станица за отпадни води
6. Оддeление Рурални и населени места
7. Оддeление Произодство на вода и санитарна контрола

**3.Извештај за работа на Е.“Чистота“ за период од I – XII месец**

**2015 година**

Е **„Чистота“** во 2015 год. својата дејност како дејност од јавен интерес ја извршуваше согласно двете годишни програми за работа донесени од Советот на општина Струмица и тоа:

* **Програма за одржување на Јавна чистота.**
* **Програма за собирање транспортирање и депонирање на отпад.**

Овие активности беа донесени врз основа на потребите на корисниците на услугите, концентрацијата на населението, фреквенцијата на движењето и сообраќајот, социјалните и културните навики на граѓаните од една страна и материјално-техничките и кадровски потенцијали на оваа единица од друга страна.

Согласно новите организациони промени од 02.10.2015 година во Сектор ,,Комунална хигиена и управување и одржување на гробишта ,, е организирана одделението ,, Комунална хигиена,, кое работи на континуирано собирање,транспортирање и депонирање на комуналниот цврст отпад и одржување на Јавната чистота.

**Одделот за индивидуална комунална хигиена** во изминатата година работеше на секојдневно собирање, транспортирање и депонирање на комуналниот отпад на депонија “Шапкар“ кај с. Добрашинци.

За функционално собирање и транспортирање на комуналниот отпад, подрачјето на градот Струмица беше опфатено во четири реони и тоа: пошироко централно градско подрачје ин три реони кои ги опфаќа периферните делови на градот.

Динамиката на собирањето на отпад беше осум пати неделно во поширокото централно градско подрачје и двапати неделно во секој од трите реони.

Во текот на 2015 год. овој оддел вршеше услуга на:

* 10.999 домаќинства
* 1.764 правно лице

За непречено извршување на услугите ви градот овој оддел располагаше следната техничка опременост:

* 5 специјални возила за собирање на отпад од контејнери со зафатнина од 1,1 м3 и канти од 120л.
* 1 специјално возило за собирање на отпад од контејнери со зафатнина од 5м3.
* 2 трактори за собирање на инертен отпад.
* 1 градежна машина за резистирање на отпадот на депонија „Шапкар“.
* 346 контејнери со зафатнина од 1,1 м3.
* 36 контејнери со зафатнина од 5 м3.
* 5225 канти за отпад со зафатнина од 120 л.

Вкупната количина на комунален отпад која што беше подигната од правните и физичките лица од градот Струмица изнесува 39.547,5 м3 измешан комунален отпад.

Покрај градот Струмица овој оддел вршеше организирано собирање на отпад и во населените места: Добрејци, Просениково, Дабиле, Градско Балдовци и Куклиш.

За собирањето на отпадот од овие населени места беше ангажиран еден автосмеќер.

Динамиката на подигањето на отпадот беше 2 пати неделно по “Систем од врата на врата“ и тоа со следниот распоред:

* Дабиле и Г.Балдовци (понеделник и четврток)
* Просениково и Добрејци (вторник и петок)
* Куклиш (среда и сабота)

За дванаесте месеци овој оддел од овие пет населени места подига вкупно 5.620 м3 комунален отпад.

Како дел од одделот за индивидуална комунална хигиена е и одделението во с. Муртино кое ги покрива населените места: Муртино, Банско, Габрово и Сачево.

Оваа одделение вршеше услуга на 41 правно лица и 732 домаќинства и имаше на располагање:

* еден трактор
* шест работника

Од овие четири населени места во текот на изминатата година беше подигнато 4.120 м3 комунален отпад.

Покрај редовните активности околу собирањето и транспортирањето на отпадот овој оддел имаше и уште неколку активности:

* во два наврати поточно во месеците август и септември се изврши перање и дезинфекција на вкупно 702 контејнери со зафатнина од 1.1 м3.
* континуирана поправка и замена на тркала на контејнерите.
* комплетно санирање и тампонирање на депонијата за комунален отпад “Шапкар“.

**Одделот за јавна комунална хигиена** во кој спаѓаат ноќните и дежурните метачи во изминатата година работеше според програмата за Јавна Чистота и се состоеше во следните активности:

* Одржување на јавната комунална хигиена како во централното градско подрачје така и во периферните делови на градот.
* Одржување на улиците и плоштадите во зимски услови.

**Ноќните метачи** вршеа редовно метење на улици, тротоари и плоштади шест дена во неделата. За поголема ефикасност во работењето на ноќните метачи, градот беше поделен на централен дел и три реони.

Чистење на поширокото централно градско подрачје со површина од 85.898 м3 се вршеше шест пати неделно, додека во секој од трите реони двапати неделно и тоа:

Реон I ...понеделник и четврток...................... .со површина од 67.943 м2.

Реон II ...вторник и петок.................................. со површина од 92.127 м2.

Реон III ..среда и сабота................................... со површина од 47.526 м2.

Што значи дека неделно се чистеше вкупна површина од 930.580 м2.

**Дневно-дежурните** метачи вршеа секојдневно метење на јавните површини во централното градско подрачје и празнење на 194 урбани корпи за отпад.

Работењето беше двосменско и тоа од 830 до 1230 часот и попладне од 1730до 2030 часот. Оваа група одржуваше површина од 59.644 м2 работејки шест дена во неделата (слободен ден им е сабота).

**Одделот за јавна комунална хигиена** во 2015 год. беше одговорен за одржувањето на улиците и тротоарите во зимски услови. Покрај работната рака беше вкучена и следната механизација:

* теретни возила со плуг............................................. 2 броја
* трактор со циклон..................................................... 2 броја
* градежна машина..................................................... 1 број

Екипите за зимско одржување на улиците после врнежите од снег правовремено реагираа на чистење на тротоарите и коловозите како во градот така и во населените места.

Покрај редовните во текот на целата измината година се одвиваа и други активности како што се:

Во месец мај се изврши:

* чистење на поројот Крушевска Република на потегот од ул. Маршал Тито до ул. Климент Охридски
* поправка и замена на корпите за отпад од улица Маршал Тито и бул.Маршал Тито
* чистење на дива депонија во индустриската зона Север.

Во месец јуни се изврши:

* чистење на коритото на порој Васил Главинов.

Во месец јули се изврши:

* изградба на еко остров на улица невена Стојкова
* исчистени се диви депонии на улиците:Спиро Захов ( на потегот кај нервна болница), Ѓорѓи Василев (кај стари турски гробишта), Климент Охридски (на потегот на раскрсница према село Градско Балдовци).
* чистење на коритото на поројот Крушевска Република
* чистење и уредување на трим патека од Ловен дом до комплекс Св. Илија
* перење и дезинфекција на централното градско подрачје.

Во месец август се изврши:

* изградба на еко остров на улица Моша Пијаде
* чистење на улица Ѓуро Салај (околу спортска сала Парк)
* чистење и косење на улица маршал Тито ( на потегот од АД Огражден до клучката за село Куклиш)
* перење и дезинфекција на плоштадот и околните улици за време и после завршувањето на “Oпен фест”.

Во месец септември се изврши:

* чистење на дива депонија во село Водоча
* генерално чистење и перење во населените места Вељуса и Просениково
* чистење на три диви депонии покрај коритото на река Тркања ( на потегот од клучката кон село Куклиш до мотел Македонска Куќа.
* Е „Чистота“ е задолжена за прифаќање и работно ангажирање на прекршителите на Законот за Јавна Чистота.

Во текот на 2015 год. се пријавија 14 прекршители од кои 11 беа упатени на извршување на општокорисна работа за што им беше издадена писмена потврда за ослободување од плаќање на парична казна.

**4. Извештај за работа на Е“Погребални дејности“ за период од**

**I-XII месец 2015 година**

Согласно новата организациона поставеност во склопот на Сектор ,,Комунална хигиена и управување и одржување на гробиштата,,организирано е одделението ,,Гробишта,,.Во изминатата 2015 година се реализираа тековни и развојни активности.  
   
- Во текот на изминатата 2015 година извршени се вкупно 324 погреби. Погребите ги извршуваа приватните оператори за погребни дејности   
“Марјан-С” , “Марија Пласт”, и ,,Игор и Б Интернационал,,  
Ние како управители сме задолжени да издаваме:  
-Локациски места (гробно место).  
-Протокол за регулациона, градежна и нивелациона линија.  
-Водење дневник и регистар на погребани лица.  
-Склучување на договори за носители на гробно место.  
-Наплата на гробарина (годишна такса).  
  
1. **Тековни активности**  
  
- Секојдневно одржување на хигиената во капелскиот простор, просторот за издавање на помени, и санитарниот простор.  
- Секојдневно метење на просторот пред капелата, собирање на одпадот од корпите за отпад, и изнесување на сметот.  
- Во зимскиот период чистење на снегот пред капелскиот простор и пристапните патеки до гробните места.  
- Кастрење на грмушки, гранки и сечење стари и исушени дрвја.  
- Во пролетниот и летниот период редовно косење и третирање на тревата со хербицид околу гробните места и пристапните патеки до гробните места.  
- Изработени 120 броја армирано бетонски рамови.  
- Изработени 17 платформи во централниот масивен дел  
- Исечени 20 стари и биолошки мртви стебла.  
- Собрано 120м3 отпад  
- Наплатено 2.664 гробни такси

-Продадено 54 гробни места и 36 резервации  
-Направени вкупно 517 договор за носители на гробни места

2. **Инвестициони (развојни активности)**  
Освен тековните активонсти реализирани се и следниве развојни активности:  
  
- Поставување на бетонски плочи на пристапните патеки до гробните места од гробиштата вкупно 50 м2  
- Изработено потпорни ѕидови под патот каде земјиштето е подложно на ерозија.  
- Тампонирање на пристапните патеки до гробните места.  
- Рамнење на теренот во новата парцела каде се вршат погреби и обележување на нови гробни места.  
- Поставени бетонски корпи за отпад на новиот дел од гробиштата.  
- Поставени 14 чешми на новиот дел и на места достапни за граѓаните.  
- Обновени и поправени 10 клупи   
- Поправени 3 електрични столба  
- Исчистен, уреден и ограден паркинг плацот  
- Одстранет одпадот од старо железо на паркингот пред католичката гробишта  
- Тампониран паркингот пред католичката гробишта  
- Изработени скали во новиот централен дел.  
- Поставување рамници во должина од 500м и бетонирање на улици од 500м2.  
- Тампониран паркингот пред католичката гробишта  
- Асвалтирана главната улица во должина од 377м и широчина 5м, изведена е ригола во должина од 20м за истек на атмосферската вода, поставени цевки за одвод на вода на 3 места под асфалтниот слој.  
- Поставени се 60 бетонски столбови со пластична мрежа во должна од 150м покрај патот Струмица – Баница и исчистен и проширен одводен канал во должина од 40м.  
- Направено пластеник во должина од 30м и посадени садници од   
Pirocanta Coccinea – 1000 броја.  
- Во новата парцела каде моментално се вршат погреби извршивме порамнување на теренот, мерење и обележување на нови гробни места.  
- Пред капелскиот простор како и во дворот на католичката црква обновени се сите искршени клупи и заменети со нови кадрони.

3. **Придружни услуги кои единицата ги врши**-Изведба на бекатон плочки околу гробните места..  
-Бетонирање околу гробните места.

**5. Извештај за работа на Е “Пазари“ за период од I-XII месец 2015 година**

ЈПКД“Комуналец“ – Струмица, стопанисуваше со четирите пазари во градот преку Е.“Пазари“ која пак од 02.10.2015 год. се трансформира во одделение за пазари во склоп на Секторот за управување и одржување јавно зеленило и пазари.

Сите пазари се урбанистички уредени и организирани со целосна инфраструктура за извршување на своите намени.

Изминатата 2015 година на нив се одвиваше голем дел од понудата и побарувачката на земјоделски приозводи, на мало и на големо, од нашиот регион но и од соседните региони.Покрај земјоделските стоки се вршеше и промет на жив добиток, крупен и ситен и промет на прехранбени производи односно индустриски стоки.

Работата на Е.“Пазари“, односно одделението за пазари, беше во склад со Програмата на ЈП за 2015 годс. и беше усогласена со позитивните законски прописи.

Во овој Извештај за работа на пазарите се опфатени условите за работа, капацитетите и нивната искористеност, преземените активности за подобрување на инфраструктурата и на квалитетот на услугите, ангажираноста на вработените и резултатите од работењето на секој пазар.

И оваа 2015 година секој пазар работеше со посебно утврден пазарен ред во кој се регулираат основните елементи за работа односно работното време, времето за дотур на стоки, одржувањето на хигиената итн.

Продажните места се издаваа по објавен оглас за издавање на регистрирани правни субјекти и регистрирани индивидуални земјоделци и на евидентирани земјоделски производители.Со сите нив беа склучени Договори за издавање – закуп со важност до крајот на календарската година.Земјоделските производители пак плаќаа резервација на продажно место согласно потребите во кој период од годината и на колку месеци.

Цените на услугите беа по Одлука на совет на општина Струмица од 2014 год.

Наплатата се вршеше со издавање фискални сметки за пазарна такса и за резервација на продажни места и со издавање каса – прими за плаќање во готово по фактура и секако плаќања по жиро сметки.

**ПАЗАР НА МАЛО ГРАДСКИ ПАЗАР “ГЛОБАЛ“**

Градскиот пазар во трговскиот центар “Глобал“ , како заради локацијата така и заради инфраструктурата и опремата, е најдобар и најатрактивен од сите и за продавачите и за купувачите. Големата фрекфенција на граѓани во центарот на градот придонесува за голем промет на разновидни стоки на овој пазар.

Неговата површина од 2 680 м2 и бројката од над 210 продажни тезги го прават скоро идеален за неколкуте видови стоки што се продаваат на него, прехранбени на околу ½ и обувки и други индустриски и занаетчиски стоки на другата половина од тезгите.

Искористеноста на пазарот и оваа година беше голема.Во деловите со прехрана таа беше околу 90%, во делот со обувки 100%, а помала беше во делот со други индустриски и занаетчиски производи околу 70%.

Големата посетеност на пазарот од граѓани и големиот промет што се одвиваше, бараа голем ангажман на вработените за нормален тек на работите.Посебно тоа се однесува на хигиената на пазарот за што 6 хигиеничари беа ангажирани во текот на работното време и по затворањето на пазарот.Нивните задачи беа константно џогирање, собирање смет и отстранување од пазарот, а по затворањето секоја вечер пазарот се переше машински со соодветни средства и се дезинфицираше.

И оваа година, согласно обврските за исполнување ДХП за продажба на здрави прехранбени производи на пазарите, беше извршена ДДД во два термини, мај и ноември, како што налагаа прописите.

Во изминатата година на овој пазар беа извршени повеќе работи за негово одржување и за подобрување на условите за работаЧ

* поправка на механизмите на влезно – излезните врати,
* замена на голем број светлечки елементи,
* заштитни прегради кај таблите со осигурувачи и струјомери,
* поставена е мрежа за засенчување на кровната конструкција,
* бетониран е дел од влезот за дотур на стоки,
* поставена е решетка на сливникот пред влезот за дотур.

**ПАЗАР НА МАЛО “ЧЕШЕЛ“**

Пазарот “Чешел“ во 2015 год. работеше секојдневно но за жал единствено во пазарните денови имаше голема фрекфенција од продавачи и купувачи, впрочем како и во минатите неколку години.

Неговата површина од 4 450 м2 и големиот број продаажни места на слободна површина, на мали и големи непокриени и покриени тезги како и во бараки овозможува понуда на разновидни стоки.Нешто повеќе од половината од површината беше на располагање н земјоделските производители а остатокот за продажба на текстил и неколку други индустристки и занаетчиски стоки.

За жал, во поголемиот дел од годината, пазарот беше неисполнет поради воспоставената навика за продажба на тротоарите.Реакцијата на институциите, односно на надлените инспекторати беше несоодветна за решавање на овој проблем и тој и понатаму не погодува нас како организатори на пазарот но и чесните закупци на продажни места во пазарот.

Јавното претпријатие во текот на годината на овој пазар немаше потреба од поголеми зафати бидејки неговата инфраструктура и опремата беа во солидна состојба. Затоа имаше само мали поправки односно тековно одржување на опремата, на оградите и влезно – излезните капии и на осветлувањето.

Хигиената на пазарот вообичаено се одржуваше секојдневно со метење и отстранување на сметот и со перење на целата површина и на тезгите еднаш неделно во неработен ден.

Редовна ДДД како дел од ДХП се изврши согласно законските прописи двапати во годината во мај и во ноември.Со ДДД беа опфатени сите продажни мместа, санитарниот јазол и решеткастите сливници за вода.

**ПАЗАР НА МАЛО „КАНТОН“**

Пазарот на мало “Кантон“ кој се наоѓа во новиот дел на градот во изминатата година работеше само еден ден во неделата – сабота, за задоволување на потребите на граѓаните од земјоделски производи што ги нудат земјоделците од струмичкиот регион.

Капацитетот на овој пазар апсолутно ги задоволува потребите на продавачите што доаѓаат на него.

Зголемена фреквенција има само во летните и есенските месеци кога има голема понуда на земјоделски производи.

На мал дел од овој пазар се одвиваше продажба на индустриски стоки воглавно облека и обувки.

Хигиената на пазарот ја одржуваа вработените од Е.“Чистота“ со редовно метење, собирање и отстранување на сметот по завршувањето на пазарниот ден.

**ПАЗАР НА ГОЛЕМО “КВАНТИ ПАЗАР“**

Најголемиот по капацитет и најголем по прометот што се врши секојдневно е секако овој пазар.Огромниот простор овозможува работа на многу стопански субјекти, работа на трговци со возила, на земјоделски производители и на сточари.

Се вршеше промет на земјоделски производи од нашиот и од соседните региони, на јужно овошје и индустриски прехранбени стоки а еднаш неделно и промет на жив добиток – крупен и ситен.

Најголеми корисниси на овој пазар беа земјоделските производители но непомалку и првните субјекти кои имаат свои објекти и оние што однего се снабдуваа со стоки за своите продажни објекти во градот и во населените места.

И оваа година работата се интензивира од втората половина на април и се така растеше до октомври.Во летните месеци, заради застој во откупот на земјоделските производи, имаше периоди на екстремно голема понуда на пазарот што придонесе и до рекордна наплата.Продажбата на земјоделските производи се вршеше од возила кои беа во многу голем број, по околу 400 возила дневно, па за нормално функционирање јавното претпријатие ангажираше зголемена редарска служба од десетина лица која успешно се справуваше со подредување на возилата и со нормално одвивање на сообраќајот во пазарот.

Целиот овој период се работеше без прекин со присуство на вработени инкасатори и редари.

Најголем дел од извршените работи се однесуваат на инфраструктурата на пазарот која веќе е скоро целосно завршена. Најзначајните активности во 2015 год. беа:

* бетонирање на простор пред новоизградените објекти;
* бележење на асвалтираната површина за подобро одвивање на сообраќајот во самиот објект;
* опрема и осветлена Барака за инкасатори на влез – излез кон индустриска зона “Север“:
* гормиран е посебен дел за продажба на пернасти и други ситни животни;
* поставен е уште еден контејнер од 5м3;
* извешена е поправка на оградата на сточниот пазар и на вратата што го одвојува стошниот од зелениот пазар;
* извешена е интервенција на атмосферската канализација за нејзина подобра функција;

Исто така беа изградени и неколку нови објекти од страна на нови корисници со што е зголемена понудата на прехранбени стоки што пак му даде нов квалитет на пазарот.

Хигиената на пазарот, како важен елемент за негово нормално функционирање, се одржуваше секојдневно во текот на целото работно време со собирање на сметот и со метење и перење на бетонираните и асфалтираните површини.

Беше извешено ДДД интервентно на сточниот пазар по барање на Инспекторатот за ветеринарство поради појавата на болеста Син Јазик.

**6.Извештај за одржување на паркови, јавно градско и вонградско зеленило и рекреативни површини за период од I – XII месец 2015 година**

Во рамките на ЈПКД „Комуналец“- Струмица делува и Е. Зеленило чија основна задача е одржување на јавното градско зеленило ,која пак од 02.10.2015 год. се трансформира во одделение Зеленило во склоп на Секторот за управување и одржување јавно зеленило и пазари.

Во Е. Зеленило, динамиката и интензитетот на одржување на јавното градско зеленило во тековната 2015 година е одредена согласно со Оперативната програма. Вкупните зелени површини кои ги одржуваше Е. Зеленило се следниве:

**1. ПАРКОВСКИ ПОВРШИНИ**

Во парковски површини спаѓаат следниве:

* 1. Парк пред Собрание\_\_\_\_\_\_\_\_\_\_\_\_\_\_\_\_\_\_\_\_3.250 м2
  2. Градски парк (прв дел)\_\_\_\_\_\_\_\_\_\_\_\_\_\_\_\_\_\_22.575 м2
  3. Градски парк (втор дел)\_\_\_\_\_\_\_\_\_\_\_\_\_\_\_\_\_16.493 м2
  4. Градски парк (трет дел)\_\_\_\_\_\_\_\_\_\_\_\_\_\_\_\_\_50.000 м2
  5. Бежански парк\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 860 м2
  6. Парк „29 Ноември“\_\_\_\_\_\_\_\_\_\_\_\_\_\_\_\_\_\_\_\_\_\_ 750 м2
  7. **Вкупно: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_93.928 м2**

**2. ЗЕЛЕНИ ПОВРШИНИ НА БУЛЕВАРИ**

Во зелени површини на булевари спагат следниве:

Во зелени површини на булевари спаѓаат:

* 1. бул. ,,Маршал Тито” \_\_\_\_\_\_\_\_\_\_\_\_\_\_\_\_\_\_\_\_ 1.391 м2
  2. бул. ,,Ленинова” \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 918 м2
  3. бул. ,,Гоце Делчев” \_\_\_\_\_\_\_\_\_\_\_\_\_\_\_\_\_\_\_\_\_ 850 м2
  4. бул. ,,Балканска” \_\_\_\_\_\_\_\_\_\_\_\_\_\_\_\_\_\_\_\_\_\_\_ 700 м2
  5. бул. „Климент Охридски“ \_\_\_\_\_\_\_\_\_\_\_\_\_\_\_\_1.100 м2

**Вкупно:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4.959 м2**

**3. ДРУГИ ЗЕЛЕНИ ПОВРШИНИ**

Во другите зелени површини кои се од јавен карактер и кои се под интензивно

одржување се:

1. ул ,,Благој Ј. Мучето” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 700 м2
2. плоштад ,,Гоце Делчев” \_\_\_\_\_\_\_\_\_\_\_\_\_\_\_\_\_\_\_\_\_\_\_ 280 м2
3. зеленило пред ,,Отекс”\_\_\_\_\_\_ \_\_\_\_\_\_\_\_\_\_\_\_\_\_\_\_\_ 250 м2
4. зеленило кај супер маркетот \_\_\_\_\_\_\_\_\_\_\_\_\_\_\_\_\_\_\_\_ 50 м2
5. кружен тек на ул „Балканска”\_\_\_\_\_\_\_\_\_\_\_\_\_\_\_\_\_\_ 172 м2
6. кружен тек на ул „22 Декември” \_\_\_\_\_\_\_\_\_\_\_\_\_\_\_\_ 410 м2
7. зелени површина на ул ,,Брака Миладинови” \_\_\_\_\_ 357 м2
8. зелена површина на ул “Климент Охридски” \_\_\_\_\_1 100 м2
9. зелена површина на ул ,,Братство и Единство”\_\_\_\_\_ 78 м2
10. кружен тек на ул.Климент Охридски”\_\_\_\_\_\_\_\_\_\_\_\_\_ 452 м 2
11. зелена површина на ул.”Маршал Тито” \_\_\_\_\_\_\_\_\_\_1 030 м 2
12. кружен тек на бул.„Гоце Делчев“\_\_\_\_\_\_\_\_\_\_\_\_\_\_\_\_\_ 275 м2
13. кружен тек на бул.„Маршал Тито“ \_\_\_\_\_\_\_\_\_\_\_\_\_\_\_\_ 310 м2
14. кружен тек на бул.„Ленинова“\_\_\_\_\_\_\_\_\_\_\_\_\_\_\_\_\_\_\_\_ 51м2

**Вкупно: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5.515 м2**

Вкупната површина на парковите, булеварите и другите зелени површини е 104402м2. За овие површини Е. Зеленило ги изведе сите работни операции кои беа потребни во овој временски период.

Редовната работна обврска околу производството на цветен расад беше завршена со сеење на семе за летниот расад во месец Март и сеење на есенски расад во месец Август.

Во изминатите дванаесет месеци извршени се следните активности за одржување на зеленилото според Програмата за 2015 год. и тоа: окопување на цветни леи, прашење и окопување на ружи и садници, кроење на грмушки и дрвја, кроење на жива ограда, варосување на дрвја, кроење на ружи, собирање на отпадоци, метење на патеки, правење на ивици по булевари, собирање на лист од зелени површини, садење на сезонско цвеке, садење на ружи, косење на зелени површини и полевање на зелени површини.

Дополнително, надвор од Оперативната програма е подигната нова зелена површина од 5000 м2 во градскоит парк пред Дом на АРМ целосно хортикултурно решена и со патеки и урбана опрема (клупи , корпи за отпадоци и канделабри). Надвор од оперативната програма во овој период е и одржувањето на детските игралишта во Струмица и во населените места Дабиле и Добрејци. Во текот на овој период се вршеше чистење и косење на истите. Исто така е извршено кроење на одредени дрвја и дрвореди и чистење на затворени површини покрај некои улици и тротоари во градот по пријава од граганите преку Систем 48.

ЈПКД “Комуналец“ - Струмица